مریم میرزاخانی

[تصغیر|300px|مریم میرزاخانی کو [فیلڈز انعام دیا جا رہا ہے۔]]
**مریم میرزاخانی** (3 مئی 1977ء تا 15 جولائی 2017ء) ایرانی ریاضی دان اور جامعہ سٹنفورڈ میں ریاضیات کی پروفیسر تھیں۔ میرزاخانی کے تحقیقاتی موضوعات میں ٹچ مولر خلا (Teichmüller space)، زائدی ہندسہ (Hyperbolic geometry)، ارگودی نظریہ (Ergodic theory) اور سمپلیکٹ ہندسہ شامل تھیں۔

13 اگست 2014ء کو میرزاخانی کو ریاضی کے میدان میں دنیا کا اعلیٰ ترین اعزاز فیلڈز میڈل دیا گيا۔ ان کو ان کی پیچیدہ جیومیٹری کے لیے اس اعزاز سے نوازا گیا تھا۔ مریم میرزاخانی فیلڈز میڈل اعزاز حاصل کرنے والی دنیا کی پہلی خاتون اور پہلی ایرانی اور مسلمان شخصیت تھیں جس نے یہ اعزاز حاصل کیا۔ اس اعزاز کا فیصلہ کرنے والی کمیٹی کی رکن اور برطانیہ کی جامعہ اوکسفرڈ کی پروفیسر فرانسز کِروان کا کہنا تھا: مجھے امید ہے کہ اس ایوراڈ سے اس ملک میں اور دنیا بھر میں بہت سی لڑکیوں اور نوجوان خواتین کو اپنی صلاحتیوں پر یقین کرنے اور مستقبل میں فیلڈز میڈل جیتنے کا حوصلہ ملے گا۔

## ابتدائی زندگی و تعلیم
مریم کی پیدائش 3 مئی 1977ء کو  ایران کے دار الحکومت تہران میں ہوئی۔ انھوں نے فرزانگان اسکول میں داخلہ لیا جو ایران کا قومی ادارہ برائے ذہانت کی ترقی کا حصہ ہے۔

1994ء میں مریم نے بین الاقوامی ریاضیاتی اولمپیاڈ میں طلائی تمغا جیتا۔ یہ پہلی ایرانی لڑکی تھیں جس نے یہ انعام جیتا اور مریم نے 1995ء میں دوبارہ بین الاقوامی ریاضیاتی اولمپیاڈ میں طلائی تمغا جیتا، وہ پہلی ایرانی لڑکی تھی جس نے اس مقابلے میں مکمل اسکور حاصل کیا۔

## ذاتی زندگی
مریم میرزاخانی کو 2013ء میں چھاتی کا سرطان ہو گیا تھا۔ چار سال میں، سرطان اس کی ہڈیوں کے گودے تک پہنچ گیا۔ جس کے باعث مریم کی 15 جولائی 2017ء کو وفات ہوئی۔ مریم اپنی بیٹی انہتا اور شوہر کے ساتھ رہتی تھیں، ان کے شوہر چیک جمہوریہ سے تعلق رکھتے ہیں اور نظریاتی کمپیوٹر سائنس اور اطلاقی ریاضی کے جامعہ سٹنفورڈ میں ایسوسی ایٹ پروفیسر ہیں۔

## اعزازات
* 1995–99 انسٹی ٹیوٹ فور ریسرچ ان فنڈامنٹل سائنسز مین فیلوشپ
* 2003ء میں میریٹ فیلو شپ ہارورڈ یونیورسٹی
* 2003ء میں ہارورڈ جونیئر فیلو شپ ہارورڈ یونیورسٹی
* 2004ء میں کلے میتھمیٹکس انسٹی ٹیوٹ ریسرچ فیلو
* 2009ء میں اے ایم ایس بلمنتھل ایوارڈ
* 2014ء میں کلے ریسرچ ایوارڈ
* 2014ء میں فیلڈز میڈل
* 2015ء میں فرنچ اکیڈمی آف سائنسس کے لیے منتخب غیر ملکی ایسوسی ایٹ
* 2015ء میں امریکی فلسفیانہ سوسائٹی کی رکنیت
* 2016ء میں نیشنل اکیڈمی آف سائنسز، امریکا کی رکنیت
* 2017ء میں امریکی اکیڈمی آف آرٹس اینڈ سائنسز کی رکنیت

## حوالہ جات

## بیرونی روابط

* 
* 

زمرہ:اکیسویں صدی کی ایرانی خواتین
زمرہ:اکیسویں صدی کی خواتین ریاضی دان
زمرہ:اکیسویں صدی کے ریاضی دان
زمرہ:امریکا میں ایرانی تارکین وطن
زمرہ:امریکی خواتین ریاضی دان
زمرہ:امریکی فلسفیانہ سوسائٹی کے ارکان
زمرہ:اموات بسبب سرطان پستان
زمرہ:ایرانی خواتین سائنسدان
زمرہ:ایرانی ریاضی دان
زمرہ:ایرانی شخصیات
زمرہ:بین الاقوامی ریاضیاتی اولمپیاڈ کے شرکا
زمرہ:تہران کی شخصیات
زمرہ:حرکیاتی نظامات نظریہ ساز
زمرہ:خواتین ریاضی دان
زمرہ:ریاستہائے متحدہ کی قومی اکادمی برائے سائنس کے ارکان
زمرہ:فارسی ریاضی دان
زمرہ:فرانسیسی اکادمی برائے علوم کے ارکان
زمرہ:فضلا تہران فرزانگان ہائی اسکول
زمرہ:فضلا جامعہ شریف برائے ٹیکنالوجی
زمرہ:فیلڈز انعام وصول کنندگان
زمرہ:کامنز زمرہ جس کا ربط ویکی ڈیٹا پر ہے
زمرہ:کیلیفورنیا میں اموات بسبب سرطان پستان
زمرہ:کیلیفورنیا میں سرطان اموات
زمرہ:ماہرین مقامیات
زمرہ:ویکی ڈیٹا سے مختلف مختصر وضاحت
زمرہ:ہارورڈ یونیورسٹی کے فضلا
زمرہ:ہندسہ دان
زمرہ:1397ھ کی پیدائشیں
زمرہ:1438ھ کی وفیات
زمرہ:1977ء کی پیدائشیں
زمرہ:2017ء کی وفیات

زمرہ:تہران کے سائنس دان